Ölkəmiz adından Beynəlxalq Telekommunikasiya İttifaqının "İnformasiya Cəmiyyəti üzrə Ümumdünya Sammiti – 2019 Mükafatları" beynəlxalq müsabiqəsinə bir sıra layihələr təqdim edilib.
Qaliblər 8-12 aprel 2019-cu il tarixində İsveçrənin Cenevrə şəhərində keçiriləcək "İnformasiya Cəmiyyəti üzrə Ümumdünya Sammiti – 2019" forumunda elan olunacaq.
"Made in Azerbaijan" brendi altında layihələrimizi qalib etmək üçün onlayn səsvermədə yüksək nəticə toplamaq lazımdır.
Qeyd edək ki, "İdeyadan Biznesə" (1-ci kateqoriya - "I2B – Idea to Business") və ya "Apelyasiya Şuralarına Şikayət Sistemi" (1-ci kateqoriya - "Appeal Board Complaint System"), "Açıq Məlumatlar" (3-cü kateqoriya - "Open Data"), "Danışan kitabxana" (6-cı kateqoriya - "Speaking Library"), "Mobil imza" (7-ci kateqoriya - "Mobile Signature"), "Mərkəzləşdirilmiş Hesablama Sistemi" (8-ci kateqoriya - "Centralized Accounting System"), "ARİS" (7-ci kateqoriya- ARİS) layihələri nominant qismində müsabiqədə dünyanın müxtəlif ölkələrindən təqdim olunan layihələrlə yarışır.
Müsabiqəyə 1-ci ("I2B - İdeyadan Biznesə" və Apelyasiya Şuralarına Şikayət Sistemi) və 7-ci kateqoriya (ARİS və Mobil İmza) üzrə iki layihəmiz səsverməyə təqdim olunub. Lakin qaydalara görə hər kateqoriya üzrə yalnız 1 layihəyə səs verilə bilər.
Bundan başqa, Nəqliyyat, Rabitə və Yüksək Texnologiyalar Nazirliyinin Yüksək Texnologiyalar Parkının rezidenti olan "iQrex" (kateqoriya 8 - "iQrex") və "Sağlam Yaşam Platforması" (kateqoriya 10 - "Healty Living Support Platform") layihələri də onlayn səsəvermədə iştirak edir.